1. **Denumirea măsurii –** **Cooperarea în scopul creării de forme asociative, rețele și clustere, grupuri operaționale pentru diversificarea activităților rurale**

**CODUL Măsurii -** **Măsura 1.1 / 1B**

**Tipul măsurii: ⌧ INVESTIȚII**

**⌧ SERVICII** **🞏 SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

În cadrul acestei măsuri, se acordă sprijin financiar pentru a facilita cooperarea între actorii implicați în dezvoltarea rurală, pentru: crearea de cooperative, grupuri de producători, rețele si clustere, grupuri operaționale, in scopul implementării in comun a unui plan de afaceri din domeniul agricol si industrie alimentara (lanț scurt de aprovizionare si piață locală, scheme de calitate) turism, cultură, sănătate, social.

Analiza SWOT evidențiază existența unei lipse reale a factorilor care să stimuleze astfel de rezultate în spațiul rural al teritoriului. Această situație generează un efect negativ asupra valorii adăugate și asupra viabilității afacerilor din spațiul rural, și în mod implicit, asupra nivelului de competitivitate al acestora în comparație cu nivelul existent în zona urbană. Astfel se va realiza depasirea si aplanarea problemelor legate de dezvoltarea afacerilor agricole si non-agricole, de asigurarea de servicii în zonele rurale sau provocările legate de mediu. Crearea de retele care vor deveni cooperative va ajuta la abordarea dezavantajelor legate de nivelul foarte mare de fragmentare din sectorul agricol din teritoriu, cu o pondere foarte mare a fermelor mici, și va promova entităţile care colaborează pentru identificarea unor soluţii noi.Produsele, practicile și procesele noi reprezintă principalele motoare pentru inovare și pentru diversificarea activităților agricole si non-agricole precum și pentru îmbunătățirea competitivității economiei rurale.

Printre exemplele care evidențiază impactul negativ al acestei situații se numără:

* o gamă limitată de produse agro- alimentare in supermarket-urile din tara
* un nivel scăzut al productivității la nivelul fermelor si al sectorului de procesare
* sector de procesare insuficient dezvoltat
* nivel scazut al activitatilor de marketing si diversificare
* gamă limitată de produse traditionale
* foarte putine produse recunoscute la nivel european,
* Slaba reprezentare a activitatilor mestesugaresti, traditionale in forme organizate (SRL, PFA etc)
* Slaba valorificare a potentialului natural,cultural, patrimonial
* Slaba promovare a turismului
* Lipsa formelor alternative de educatie prescolara si scolara
* Unele traditii folclorice in pericol de a se mai transmite de la o generatie la alta
* Distrugerea in timp a monumentelor, a satului traditional, a arhitecturii traditionale
* Realizarea formei juridice asociative este un mare castig al cooperarii deoarece fermierul roman desi isi doreste asocierea pentru ca realizeaza ca singur nu poate sa-si valorifice produsele se va asocia foarte greu fara a avea un suport informational care sa-l motiveze si sustina pentru acest demers. Realizarea si implementarea planului de afaceri care se va putea realiza prin: alte masuri din LEADER ,PNDR sau alte programe, va contribui la realizarea obiectievelor comune de dezvoltare.

**Obiectiv(e) de dezvoltare rurală**

1. favorizarea competitivității agriculturii
2. asigurarea gestionării durabile a resurselor naturale și combaterea schimbărilor climatice
3. obținerea unei dezvoltări teritoriale echilibrate a economiilor și comunităților rurale,inclusiv crearea și menținerea de locuri de muncă

**Obiective specifice ale măsurii**

Sprijinirea înființării de forme colective (cooperative, grupuri de producători), clustere și rețele în scopul:

a) cooperarea în vederea procesării în comun a produselor în lanțul scurt

b) cooperarea în vederea depozitării și ambalării în comun a produselor în lanțul scurt

c) cooperarea în vederea organizării vânzării pe piața locală

d) cooperarea în vederea promovării legate de această activitate și identificarea clienților finali

d) cooperarea în vederea aplicării schemelor de calitate

e) cooperarii între micii operatori în ceea ce privește organizarea de procese de lucru comune și partajarea echipamentelor și a resurselor și pentru dezvoltarea și/sau comercializarea de servicii turistice aferente turismului rural

f) cooperarea în vederea diversificării activităților agricole în direcția activităților privind sănătatea, integrarea socială, agricultura sprijinită de comunitate, educația cu privire la mediu și alimentație

g) cooperarea în vederea constituirii Grupurilor Operaționale (GO).

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**

**P1:** Încurajarea transferului de cunoștințe și a inovării în agricultură, silvicultură și în zonele rurale ca prioritate principală și ca priorități secundare:

**P2:** Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

**P3:** Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură

**P4:** Refacerea, conservarea și consolidarea ecosistemelor legate de agricultură și silvicultură

**P5:** Promovarea utilizării eficiente a resurselor și sprijinirea tranziției către o economie cu emisii reduse de carbon și reziliență la schimbările climatice în sectoarele agricol, alimentar și silvic

**P6:** Promovarea incluziunii sociale, a reducerii sărăciei și a dezvoltării economice în zonele rurale

**Măsura corespunde obiectivelor art. 35 Cooperare-din Reg. (UE) nr. 1305/2013**

a) proiecte pilot

b) dezvoltarea de noi produse, practici, procese și tehnologii în sectoarele agricol, alimentar și forestier;

c) cooperarea între micii operatori în ceea ce privește organizarea de procese de lucru comune și partajarea echipamentelor și a resurselor și pentru dezvoltarea și/sau comercializarea de servicii turistice aferente turismului rural;

d) cooperarea orizontală și verticală între actorii din lanțul de aprovizionare în vederea stabilirii de lanțuri scurte și piață locală

e) activități de promovare legate de lanțurile scurte și piețele locale

f) acțiuni comune în scopul atenuării schimbărilor climatice sau al adaptării acestora

g) diversificarea activităților agricole în direcția activităților privind sănătatea, integrarea socială, agricultura sprijinită de comunitate, educația cu privire la mediu și alimentație;

h) sprijinirea organizării și funcționării asocierilor de tip Grup Operațional responsabile de transfer de inovații, rezultate ale cercetării, în special cu referire la riscurile și condițiile induse de schimbările climatice și riscurile de mediu.

**Măsura contribuie la Domeniul de intervenție 1A Încurajarea transferului de cunostinte si a inovarii in agricultura in silvicultura si in zonele rurale.**

**Măsura contribuie la obiectivele transversale ale Reg. (UE) nr. 1305/2013:**

* Inovare: Obiectul central al activității Grupurilor Operaționale fiind reprezentat de transferul de inovații și rezultate ale cercetării în domeniile relevante ale SDL;
* Protecția mediului și atenuarea schimbărilor climatice: proiectele pilot au preocuparea centrală de a răspunde provocărilor induse de schimbările climatice și riscurile de mediu

**Complementaritatea cu alte măsuri din SDL: măsura M1.1 este complementară măsurii M1.2 din SDL prin delimitarea activităților specifice de formare, informare și creștere a gradului de conștientizare.**

**Sinergia cu alte măsuri din SDL:** măsura M1.1 este în sinergie cu toate măsurile SDL, respectiv M1.2, , M2.2, M3 și M6.1, dat fiind aportul specific în termeni de inovare și transfer tehnologic, dar mai ales al caracterului transversal al măsurii în domeniul inovării, mediului și modificărilor climatice.

**2. Valoarea adăugată a măsurii**

* Asigură premisele înființării de forme asociative (cooperative, grupuri de producători, ONG-uri GO-uri, clustere, rețele etc)
* Asigură dezvoltare pentru mai mulți beneficiari direcți și indirecți
* Rezolvă nevoile la nivelul unei comunități
* Se bazează pe resursele locale
* Se integrează într-o strategie locală producând sinergie și complementaritate cu alte proiecte din acea strategie
* Asigură o vizibilitate mult mai mare a investiției și implicit efectul multiplicator al proiectului
* Schimbarea mentalității actorilor locali în sensul aprecierii lucrului în comun și în forme asociative
* Asigurarea unei mai bune informări asupra atractivității teritoriului

1. **Trimiteri la alte acte legislative**

Regulamentul nr. 1305/2013 cu modificările și completările ulterioare;

Regulamentul nr. 1303/2013 cu modificările și completările ulterioare;

Regulamentul nr. 1407/2013 cu modificările și completările ulterioare;

Regulamentul nr. 807/2014 cu modificările și completările ulterioare;

Regulamentul Parlamentului European şi al Consiliului (UE) nr. 178/2002 din 28 ianuarie 2002 care stabileşte principiile generale şi cerinţele legii alimentelor, Autoritatea Europeană pentru Siguranţa Alimentelor şi procedurile privind siguranţa alimentelor

R (UE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare

Legislație Națională

Ordonanța nr. 37/ 2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice cu completările și modificările ulterioare.

Legea nr. 1/2005 privind organizarea şi funcţionarea cooperaţiei cu completările și modificările ulterioare

Legea nr. 566/2004 a cooperaţiei cu completările și modificările ulterioare.

1. **Beneficiari direcți/indirecți (grup țintă)**

Parteneriatele constituite în baza unui ACORD DE COOPERARE din cel puțin un partener din categoriile de mai jos și cel puțin un fermier sau un grup de producători / o cooperativă care își desfășoară activitatea în sectorul agricol.

* Fermieri
* Microîntreprinderi și întreprinderi mici
* Organizații neguvernamentale
* Unități școlare, sanitare, de agrement și de alimentație publică
* Consilii locale

Condițiile legate de forma de organizare a parteneriatului vor fi detaliate în ghidul solicitantului.

Beneficiari indirecți (grup țintă):

* populația locală
* întreprinderi și societăți comerciale din domeniul agricol, turismului și alimentației publice, sanatate, educatie etc.

**5. Tip de sprijin**

* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. (CE) nr. 1305/2014.

**6. Tipuri de acțiuni eligibile și neeligibile**

**Tipuri de acțiuni eligibile**

* Realizarea de acțiuni materiale și imateriale în scopul implementării în comun a unor proiecte de interes local (turism, cultură, social, sănătate, etc);
* Realizarea de acțiuni materiale și imateriale în scopul implementării și promovării în comun a elementelor, proiectelor, tehnologiilor, metodelor, inovațiilor relevante pentru domeniul agricol
* Actiuni de functionare a cooperarii
* Elaborarea studiilor și planurilor de marketing asociate proiectului, inclusiv analize de piață, conceptul de marketing etc.;
* Investiții tangibile şi/sau intangibile pentru promovarea unor proiecte comune care implică cel puțin două entități care cooperează pentru: Crearea/dezvoltarea unui lanț scurt de aprovizionare/piețe locale (cu produse alimentare), şi/sau
* Activități de promovare referitoare la crearea/dezvoltarea unui lanț scurt (sau lanțuri scurte) de aprovizionare (cu produse alimentare) şi la piața locală deservită de acest lanț/aceste lanțuri;
* Crearea/dezvoltarea unui lanț scurt de aprovizionare/piețe locale;

**Tipuri de acțiuni neeligibile**

* Achiziția de bunuri și echipamente second-hand
* Se vor respecta prevederile aplicabile LEADER din Hotărârea Guvernului nr. 226 din 2 aprilie 2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală şi de la bugetul de stat.

**7. Condiții de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul trebuie sa prezinte un Acord de parteneriat cu minim doi parteneri
* Pentru proiectele legate de lanțurile scurte de aprovizionare, solicitantul va depune un studiu/plan, privitor la conceptul de proiect privind lanțul scurt de aprovizionare.
* Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea.
* Pentru proiectele legate de piețele locale, solicitantul va prezenta un concept de marketing adaptat la piața locală care să cuprindă, dacă este cazul, și o descriere a activităților de promovare propuse.
* Proiectul de cooperare propus va fi nou și nu va fi în curs de defășurare sau finalizat.
* Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/2014.
* Partenerii care sunt fermieri isi desfasoara activitatile agricole într-una din unitățile administrativ – teritoriale din Anexa STP aferentă Cadrului Național de Implementare STP și activează în sectorul pomicol (exceptând cultura de căpșuni în sere și solarii).
* Partenerii care sunt GP/Cooperative își desfășoară activitățile agricole într-una din unitățile administrativ – teritoriale din Anexa aferentă Cadrului Național de Implementare a STP și activează în sectorul pomicol (exceptând cultura de căpșuni în sere și solarii).

**8. Criterii de selecție**

* Relevanța proiectului pentru specificul local;
* Numărul de parteneri care vor forma organizațiile colective;
* Principiul valorii adăugate (parteneriatele care produc și comercializează produse cu valoare adăugată mare - ecologice, care participă la scheme de calitate, produse din sistemele agricole HNV, etc.);
* Principiul crearii de locuri de munca
* Principiul prioritizarii proiectelor care isi propun actiuni inovative de dezvoltare si promovare a identitatii locale

Criteriile de selecție vor fi detaliate suplimentar in ghidul solicitantului si vor respecta prevederile art. 49 al Reg. (UE) nr. 1305/2013 ȋn ceea ce privește tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) și rata sprijinului**Ponderea sprijinului nerambursabil este de până la 100% din totalul cheltuielilor eligibileÎn cazul în care planul de proiect include, de asemenea, acțiuni care sunt eligibile în cadrul altor măsuri PNDR 2014-2020, atunci costurile sunt acoperite din măsura 1.1, în conformitate cu rata maximă a ajutorului și sumele aplicabile în cadrul acelor măsuri. Cu toate acestea, valoarea maximă a cheltuielilor eligibile în cadrul altor măsuri nu va depăși valoarea maximă acordată în cadrul măsurii 1.1

Parteneriatele pot beneficia de majorarea intensității sprijinului public pentru investiții/ acțiuni/operațiuni eligibile prin alte submăsuri PNDR, cu respectarea Anexei II la Regulamentul UE 1305/2013.

Valoarea maximă a sprijinului este de **200.000 de euro.**

Costurile de funcţionare a cooperării nu vor depăși 20% din valoarea maximă a sprijinului acordat pe proiect depus.

Toate costurile sunt acoperite de această măsură ca o valoare globală.

Dacă proiectele de parteneriat intră în sfera de aplicare a normelor privind ajutoarele de stat (în afara  sectorului agricol) sprijinul va fi acordat în conformitate cu Regulamentul privind ajutoarele *de minimis* nr. 1407/2013 și nu va depăși 200.000 de euro/beneficiar timp de trei ani fiscali.

Intensitatea ajutorului este de 100%.

**10. Indicatori de monitorizare**

|  |  |  |
| --- | --- | --- |
| Domenii de intervenție | Indicator de monitorizare | Valoare |
| 1B | |  | | --- | | Numărul total de operațiuni de cooperare sprijinite în cadrul măsurii de cooperare [articolul 35 din Regulamentul (UE) nr. 1305/2013 |   piețele locake | 1 |
| 6A | Număr de locuri de muncă nou create | 2 |
| 1A | Cheltuieli publice totale | 200.000 Euro |